രാത്രി യാത്രക്കിടെ കാട്ടുപന്നി ഇടിച്ചിട്ടു: അബോധാവസ്ഥയില് കിടന്നയാള്ക്ക് ബോധം തെളിഞ്ഞപ്പോള് അഞ്ചര പവന്റെ മാല കാണാനില്ല: കള്ളപ്പന്നികള് കൊണ്ടു പോയി! തിരുവനന്തപുരം: ബൈക്കില് കാട്ടുപന്നിയിടിച്ച് തെറിച്ചു വീണ സര്ക്കാര് ജീവനക്കാരന് ഗുരുതര പരുക്ക്. ബോധം പോയി വഴിയില് കിടന്ന ഇദ്ദേഹത്തിന്റെ അഞ്ചര പവന്റെ മാല കള്ളന്മാര് കൊണ്ടു പോയി. ആഭ്യന്തരമന്ത്രാലയം ഉദ്യോഗസ്ഥനായ കെ എ ഗോപകുമാരന് നായര്ക്കാണ്52 ഞായറാഴ്ച്ച രാത്രി പാലോട് വെച്ച് പരുക്കേറ്റത്. ജോലി കഴിഞ്ഞ് വീട്ടില് പോകവെയായിരുന്നു അപകടം. ബൈക്കില് പോകുമ്ബോള് കാട്ടുപന്നി കുറുകെ ചാടി ഇടിക്കുകയായിരുന്നു. ഇടിയുടെ ആഘാതത്തില് ഇദ്ദേഹത്തിന്റെ കൈക്കും കാലിനും തലക്കും പരിക്കേറ്റു. അപകടത്തില്പ്പെട്ട് അബോധാവസ്ഥായില് കിടന്നിരുന്ന ഇയാളുടെ അഞ്ചരപ്പവര് തൂക്കം വരുന്ന സ്വര്ണമാലയും നഷ്ടമായി. പൊലീസെത്തിയാണ് ഇയാളെ ആശുപത്രിയില് പ്രവേശിപ്പിച്ചത്. ആദ്യം സര്ക്കാര് ആശുപത്രിയിലും പിന്നീട് സ്വകാര്യ ആശുപത്രിയിലും പ്രവേശിപ്പിച്ചു.